El Polenchu

Arsenio Fernández-Nespral Pérez, El Polenchu  foi un cantante asturianu de tonada.

De neñu escuchaba les grabaciones feches por Ángel El Maragatu, Quin el Pescador o Los Cuatro Ases, algamando en 1928 el concursu de canción asturiana de Les Cubes (Llangréu). Otros concursos que ganó fueron:

 Concursu de tonada de Llangréu en 1928 y 1949.
 Concursu de Zamora en 1931.
 Concursu de Sotrondio en 1931.
 Concursu del diariu Región.

El nomatu d'El Polenchu púso-ylu Silvino El sastre de Sotrondio pola semeyanza qu'al paecer tenía la so voz cola del míticu Prudencio Merino, gran cantor qu'enxamás grabó y más conocíu como'l Polenchu de Grao.

En 1993 en reconocimientu a la so carrera entregóse-y l'«Urogallo de Bronce», premiu que concede'l Centru Asturianu de Madrid nuna ceremonia entamada nel Palaciu de Revillaxixéu de Xixón.

Arsenio El Polenchu dexó grabaos tres discos con cantares como: Baxo a la mina cantando, Ventanina, Adiós, puente de Sotrondio o Cantar bien neña''.

 Referencies 

 Enllaces esternos 

Categoría:Cantantes d'Asturies
Categoría:Cantantes de tonada